طب يا شيخنا ازاى هما كانوا بيحذروا من التمذهب و ان ضلال و كده و كانوا بيستشهدوا باقوال ائمه المذهب زى الشافعى و احمد
ما هو لازم تعدي أقوال الأئمة دي على فلاتر :) مينفعش تقلد الأئمة دول  لازم مشايخك الكبار أهل الورع يرجحون لك ونتعامل مع الأئمة أنهم رجال ونحن رجال راسك براسهم مش انك تقلدهم اه استفد منهم لكن لا تقلدهم الكتاب والسنة مباشرة يا أخي وأختي احنا بتوع الدليل --- وهكذا بقى يا حبيبي ولذلك المشكلة مع هؤلاء مشكلة كبيرة مشكلة منهج مش ترجيح في مسائل جزئية وكمان فيه مشكلة تانية خالص: هم فهموكم أنهم حازوا العلم والورع وترجيحاتهم هي السنة والورع. فأي ترجيح غير ترجيحاتهم الدنيا بتتقلب، زي ما شفت كدا في مسألة النمص وغيرها، مع أن قولهم في النمص خلاف المذاهب الأربعة كلها. وبعدين الطالب المتمذهب ده بيتعلم (أن له كبير) وبيشوف الكبار حقا وبيقرأ لهم وبيتعامل مع كلامهم مباشرة، فدماغه بتنور وبيفهم، وتلقائيا بيعرف حقيقة هؤلاء فبيبطل يستفتيهم وبيبطل ياخدهم مرجعية ومعيارا. فأنت كدا فاسد في نظرهم وملكش كبير وبتهدر جهودنا وشايف نفسك ومعندكش أدب الخلاف، إلخ الاسطوانة